LANNA บวกแรง 4% นิวไฮรอบ 3 ปี ครึ่ง! รับราคาถ่านหินพุ่ง-ลุ้นกำไรปีโตแตะ 1.21 พันลบ.
LANNA บวกแรง 4% นิวไฮรอบ 3 ปี ครึ่ง! รับราคาถ่านหินพุ่ง-ลุ้นกำไรปีโตแตะ 1.21 พันลบ. แนะซื้อเป้า 24.50 บาท
LANNA บวกแรง 4% นิวไฮรอบ 3 ปี ครึ่ง!  รับราคาถ่านหินพุ่ง-ลุ้นกำไรปีโตแตะ 1.21 พันลบ. แนะซื้อเป้า 24.50 บาท
4 ส.ค. 2564

ผู้สื่อข่าวรายงานว่า วันนี้(4 ส.ค.64) บริษัท ลานนารีซอร์สเซส จำกัด (มหาชน) หรือ LANNA ณ เวลา 15.08 น.อยู่ที่ระดับ 19.20 บาท บวก 0.70 บาท หรือ 3.78% ด้วยมูลค่าซื้อขาย 159.93 ล้านบาท นิวไฮรอบ 3 ปี 6 เดือน นับตั้งแต่หุ้นยืนที่ระดับ 19.30 บาท เมื่อวันที่ 24 ม.ค. 2561

บล.คิงส์ฟอร์ด ระบุในบทวิเคราะห์ (30 ก.ค.64) ว่า LANNA* (ซื้อเก็งกําไร ราคาเป้าหมาย IAA Consensus 24.50 บาท) เป็นผู้ที่มีแหล่ง ผลิตถ่านหินในอินโดนีเซียได้รับประโยชน์จากราคาถ่านหินในตลาด Seaborne ที่ยังปรับตัวขึ้นต่อเนื่อง เป็นผลความต้องการใช้ที่สูงขึ้นตามการฟื้นตัวของเศรษฐกิจและสถานการณ์ COVID-19 ในหลายประเทศเริ่มคลี่คลาย ทําให้มีความต้องการนําเข้าจากทั้งจีน อินเดีย เวียดนาม ไต้หวัน เกาหลี
โดยเฉพาะประเทศจีนที่อุปทานภายในประเทศตึงตัวจากมาตรการ ด้านความปลอดภัย น้ําท่วมทางตอนกลาง และการห้ามนําเข้าถ่านหินจากออสเตรเลีย ส่งผลให้ประเทศจีนต้องหันไปนําเข้าจากแหล่งอื่น ส่งผลให้ราคาถ่านหินยังสามารถยืนใน ระดับสูงได้
บริษัทหลักทรัพย์จีเอ็มโอ-แซด คอม (ประเทศไทย) จำกัด ได้ระบุในบทวิเคราะห์ว่า ราคาถ่านหิน ICI ปรับขึ้นแรงในปัจจุบันจากไตรมาสก่อนหน้าถึงปัจจุบัน กว่า 67% มายืนเหนือระดับ 60 เหรียญฯต่อตัน สะท้อนกำไรไตรมาส 2/2564 มีโอกาสทำ New high ประกอบกับ Outlook ราคาถ่านหิน ICI ที่น่าจะทรงตัวในระดับสูงในระยะกลางจากประเด็นจีน-ออสเตรเลีย
ทางฝ่ายวิจัยจึงได้ทำการปรับสมมติฐานค่าเฉลี่ยราคาถ่านหิน ICI โดยในปี 2564 มาอยู่ที่ 50 เหรียญฯต่อตัน และ 2565 มาอยู่ที่ 45 เหรียญฯต่อตัน เป็นผลให้ปรับเพิ่มประมาณการกำไรสุทธิปี 2564 เพิ่มขึ้นอีก 21% มาอยู่ที่ 1,218.70 ล้านบาท เติบโต 316.50% จากงวดเดียวกันของปีก่อน และปี 2565 เพิ่มขึ้น 19% มาอยู่ที่ 872.6 ล้านบาท อ่อนตัว 28.4% จากงวดเดียวกันของปีก่อนตามลำดับ
อย่างไรก็ดีทางฝ่ายวิจัยยังคงคำแนะนำ “ซื้อ” ด้วยราคาเหมาะสมใหม่ภายหลังการปรับประมาณการที่ 24.50 บาท (อิง Relative valuation โดยใช้ Prospective PE เฉลี่ยย้อนหลัง 3 ปี ที่ 10.84 เท่า) ยังมี Upside เมื่อเทียบจากราคาปัจจุบัน ไม่รวมปันผลที่คาดจ่าย 60% จากกำไรสุทธิ อิง Dividend payout ratio ที่กรอบล่างเมื่อเทียบกับย้อนหลัง 5 ปี คิดเป็น อัตราผลตอบแทนจากเงินปันผล (Dividend yield) จากราคาปัจจุบันอยู่ที่ 8.70% (จ่าย 2 ครั้งต่อปี)